Diari Oficial de la Generalitat Valenciana


Sumari del DOGV 4990, del 21-04-2005 (2005/4124)

Informació pública del programa per al desenvolupament d'actuació integrada del sector Solana d'Alcoi 1, amb el pla parcial i el projecte d'urbanització corresponents.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4990

Data del DOGV
:   21-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4124


Organisme emissor
:   Ajuntament d'Alcoi

Tipus de document
:   Anunci

Informació pública del programa per al desenvolupament d'actuació integrada del sector Solana d'Alcoi 1, amb el pla parcial i el projecte d'urbanització corresponents. [2005/A4124]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que aquesta Alcaldia, amb data 15 d'abril de 2005, ha dictat la següent resolució:
  
«Decret
  
Donat compte de l'escrit presentat per Rosa Mª Esteve Linares, en representació de Luxender, SL, al qual adjunta programa per al desenvolupament d'actuació integrada del sector Solana d'Alcoi 1, amb el pla parcial i el projecte d'urbanització corresponents.
  
Consta a l'expedient informe de l'oficina municipal d'arquitectura, de l'inspector general de Serveis, i l'informe jurídic.
  
Aquell que es propose com a agent urbanitzador haurà d'observar les indicacions efectuades per l'inspector general de Serveis, les quals consten a l'expedient.
  
Atés el que disposen els articles 45.2.b i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb el procediment d'aprovació dels programes per a actuacions integrades.
  
Vistos els textos legals esmentats i la resta de normativa concordant de general aplicació, aquesta Alcaldia, en ús de les seues atribucions, acorda:
  
Primer. Sotmetre a informació pública, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, per un termini de 20 dies, a comptar des de l'última publicació de l'edicte, el programa per al desenvolupament d'actuació integrada del sector Solana d'Alcoi 1, amb el pla parcial i el projecte d'urbanització corresponents.
  
Segon. La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació. (De conformitat amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística).
  
Tercer. Durant el període d'informació pública es podran formular les al·legacions que convinguen als drets dels particulars i es podrà consultar la documentació al Departament d'Urbanisme d'aquest Ajuntament, de 09.00 a 13.30 hores, els dies hàbils d'oficina.
  
Quart. L'admissió a tràmit d'aquesta proposta no atorga al promotor el dret a cap aprofitament, i no té vinculació ni eficàcia jurídica fins la publicació de l'aprovació definitiva.
  
Quint. Remetre avís d'aquest acord als qui consten al cadastre com a titulars de drets afectats per la tramitació d'aquests documents, abans de la publicació.
  
El present sotmetiment a informació pública complix la funció de notificacions per edictes, de conformitat amb el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les la titularitat o domicili dels quals, a efecte de notificacions, es desconeix.